| Cardiff **City and County of Cardiff** |
| --- |
| walisisk | Dinas a Sir Caerdydd |
| Cardiff Bay, Senedd, Cardiff University og Millennium StadiumCardiff Bay, Senedd, Cardiff University og Millennium Stadium Cardiff Bay, Senedd, Cardiff University og Millennium Stadium |
| Kallenamn «*City of Arcades*» |
| Motto «*Y ddraig goch ddyry cychwyn*» (*Den raude draken vil syne vegen*) |
| Plassering |
| 

Cardiff is located in

 |
| Styresmakter |
| Land |  Storbritannia |
| Konstituerande land |  Wales |
| Hovudområde | Cardiff |
| Bevart grevskap | South Glamorgan |
| Borgarmeister | Rodney Berman |
| Geografi |
| Flatevidd - By |  6,652 km² |
| Innbyggjarar  - By (2010)   - folketettleik - Byområde - Storbyområde | 341 054   51 270,9 /km²327 706 841 600 |
| Koordinatar |  51°29′07″N 3°11′12″W﻿Koordinatar: 51°29′07″N 3°11′12″W﻿ |
| Diverse annan informasjon |
| Postnummer | CF |
| Telefon-retningsnummer | 029 |
| **Nettstad:** www.cardiff.gov.uk |
| 
 Commons har multimedium som gjeld: **Cardiff**
 |

**Cardiff** (walisisk **Caerdydd**, frå *caer*, «fort» og *dytt*, «Antonius Didius») er hovudstaden i Wales. Cardiff har vore den største byen i Wales sidan midten av 1800-talet, då koleksporten eksploderte og gjorde Cardiff til den viktigaste hamnebyen i Wales. Cardiff vart hovudstad i 1955, og den walisiske nasjonalforsamlinga, skipa i 1999, ligg i byen .Han ligg i det verna grevskapet Glamorgan i det sørlege Wales, og har sidan 1996 vore eit sjølvstyrt hovudområde.

Ved folketeljinga i 2001 fann ein at han hadde 305 353 innbyggjarar, noko som gjorde han til den 16. største byen i Storbritannia.

Historie
--------

Ein var lenge i tvil om tydinga av det walisiske namnet på byen, Caerdydd. *Caer*, «fort», var uproblematisk, men *dytt* tyder «dag» på moderne walisisk, og dette gav inga skikkeleg meining. Ein trudde lenge at det kunne vere ei forvansking av namnet på elva Taff, som byen ligg ved, altså «forta ved Taff». Nyare forsking har avvist dette, og ein har funne ut av romaren Antonius Didius bygde eit fort der byen ligg, og at *Dydd* er ein forvansking av Didius. Det finst ingen kjende restar etter det romerske fortet, men eit normannisk slott, Cardiff slott, på same stad er bevart. Det vart utvida og ombygd i viktoriansk tid av John Patrick Chrichton-Stuart, 3. marki av Bute og arkitekten William Burges.

Nok eit slott, Castell Coch («det raude slottet») ligg nordvest for sentrum. Dette er ein viktoriansk *folly* teikna av Burges for markien, og bygd i 1870-åra. Eksteriøret har vorte brukt under innspeling av fleire fjernsynsserier, som ITV-serien «The Worst Witch».

Kultur, medium, sport og turisme
--------------------------------

Cardiffs fotballag, Cardiff City, spelar i det engelske Football League Championship og vann FA-cupen i 1927. Cardiff husar òg Millennium Stadium, som er landslagsstadion for fotball og rugby i Wales. Andre idrettslag i byen er Glamorgans grevskapslag i cricket, *Blues* i rugby union og ishockeylaget *Devils*.

I 1958 vart Samveldeleikane arrangert i Cardiff.

I tillegg til Cardiff slott, Castell Coch og bygget til nasjonalforsamlinga finn ein Det nasjonale museet og galleriet og Cathays Park. I sistnemnde ligg bygningane til lokaladministrasjonen, som er reist etter modell av tilsvarande bygningar i New Delhi. Den walisiske operaen flytta inn i Wales Millennium Centre i november 2004.

Byen har eit eige universitet, Cardiff University, og i tillegg til to høgskular og eit institutt tilhøyrande University of Wales og Royal Welsh College of Music and Drama.

Cardiff var vertskap for den nasjonale kulturtevlinga Eisteddfod i 1883, 1899, 1938, 1960 og 1978.

Det har òg vore ei norsk kyrkje i byen. Kyrkja blir no brukt som kunstsenter.

Bilete
------

* Landsbygda utanfor CardiffLandsbygda utanfor Cardiff
* Utsikt austover frå Caerphilly Mountain.Utsikt austover frå Caerphilly Mountain.
* Cardiffs M4 som går gjennom LisvaneCardiffs M4 som går gjennom Lisvane
* Newport Road i Cardiff sentrumNewport Road i Cardiff sentrum
* Sauer i CardiffSauer i Cardiff
* Sti rundt toppen av Caerphilly-fjellet.Sti rundt toppen av Caerphilly-fjellet.

Kjelder
-------

1. ↑  «Arcades were Victorian version of St David’s 2». Media Wales. Henta 8. juli 2011.
2. ↑  The Welsh Academy Encyclopedia of Wales. Cardiff: University of Wales Press 2008.
3. ↑  "Cardiff as Capital of Wales: Formal Recognition by Government". The Times, 21. desember 1955.
4. ↑  Auditor General for Wales report published 31 January 2001: National Assembly for Wales - 1999-2000 account Arkivert 2008-12-05 ved Wayback Machine. henta 19. mai 2009

* *Delar av denne artikkelen bygger på «Cardiff» frå Wikipedia på bokmål, den 8. juli 2011.*


| * v
* d
* e
Hovudområde i Wales |
| --- |
| Wales' flagg | Anglesey  · Blaenau Gwent  · Bridgend  · Caerphilly  · Cardiff  · Carmarthenshire  · Ceredigion  · Conwy  · Denbighshire  · Flintshire  · Gwynedd  · Merthyr Tydfil  · Monmouthshire  · Neath Port Talbot  · Newport  · Pembrokeshire  · Powys  · Rhondda Cynon Taff  · Swansea  · Torfaen  · Vale of Glamorgan  · Wrexham | Wales' flagg |

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* SUDOC
* BNE
* GeoNames

 |